Xitoyning Xenan viloyatidagi maktabda yuz bergan tiqilinch oqibatida ikki o‘quvchi halok bo‘ldi, deb xabar bermoqda Sinxua agentligi. Hodisa mahalliy vaqt bilan taxminan ertalabki sakkizlarda ro‘y bergan (Toshkent vaqti bilan 5.00). Maktab o‘quvchilaridan birining so‘zlariga ko‘ra, o‘quvchilar hojatxonaga ketishayotganida u yerning tashqi devori qulagan. Bu bolalarda vahima keltirib chiqardi. Fojianing aniq sabablari aniqlashtirilmoqda. 20dan ortiq maktab o‘quvchisi jarohatlandi, ular kasalxonaga olib ketildi. Favqulodda holatni maxsus tashkil etilgan komissiya tekshiruvdan o‘tkazadi.